
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ, Φύλλου 276 

30 Δεκεμβρίου 1997 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 


390. Τρόπος διενέργειας διαγωνισμού για την πλήρω¬ 

ση κενών θέσεων παρέδρων στο Δικαστικό Σώμα 
Ενόπλων Δυνάμεων. 1 

391. Αναπροσαρμογή των εισοδηματικών κατηγοριών 

των Δικαιούχων επιδομάτων από τον Διανεμητικό 
Λογαριασμό Οικογενειακών Επιδομάτων Μισ¬ 
θωτών (ΔΛΟΕΜ). 2 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 390 

Τ ρόπος διενέργειας διαγωνισμού για την πλήρωση κενών 
θέσεων παρέδρων στο Δικαστικό Σώμα Ενόπλων 
Δυνάμεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Το άρθρο 6 παράγραφος 4 του Κώδικα Δικαστικού 
Σώματος Ενόπλων Δυνάμεων (Κυρωτικός Νόμος 
2304/1995 ΦΕΚΑ'83/95). 

β. Τις υπ’ αριθ. 49/11-7-96 και 45/12-9-97 Αποφάσεις 
του Ανωτάτου Δικαστικού Συμβουλίου του Δικαστικού 
Σώματος Ενόπλων Δυνάμεων. 

γ. Την υπ’ αριθ. 20341/7-3-96 Απόφαση του Πρωθυ¬ 
πουργού και του Υπουργού Εθνικής Άμυνας “Ανάθεση 
Αρμοδιοτήτων ΥΕΘΑστονΥΦΕΘΑ” (ΦΕΚ164/14-3-96τ. Β). 

δ. Το άρθρο 29Α του Ν. 1558/85 (ΦΕΚ Α' 137), το οποίο 
προστέθηκε με το άρθρο 27 του Ν. 2081/92 (ΦΕΚ Α' 154) 
και τροποποιήθηκε με το άρθρο 1 του Ν. 2469/97 (ΦΕΚ Α' 
38) και το γεγονός ότι το ύψος της οικονομικής επιβά¬ 
ρυνσης που προκαλείται από τις διατάξεις του παρόντος 
σε βάρος του Κρατικού Προϋπολογισμού δεν μπορεί να 
προσδιορισθεί επακριβώς ούτε να εκτιμηθεί κατά προ¬ 
σέγγιση εκ των προτέρων, δεδομένου ότι δεν είναι δυνα¬ 
τόν να υπολογισθεί από τώρα ο αριθμός των θέσεων που 
θα κενώνονται, η συχνότητα των διενεργουμένων διαγω¬ 


νισμών για τη κατάταξη Παρέδρων, καθώς και το ύψος 
του αριθμού των υποψηφίων, που έχουν επίπτωση στο συ¬ 
νολικό κόστος διενέργειας του εκάστστε διαγωνισμού. 

ε. Την υπ’ αριθ. 111/97 γνωμοδότηση του συμβουλίου 
της Επικράτειας, μετά απο πρόταση του Υφυπουργού 
Εθνικής Άμυνας, αποφασίζουμε: 

ΚΕΦΑΛΑΙΟ Α’ 

Υποψήφιοι - Προσόντα - Κωλύματα - Δικαιολογητικά 
Άρθρο 1 
Υποψήφιοι 

Οι κενές οργανικές θέσεις παρέδρων στο δικαστικό 
σώμα ενόπλων δυνάμεων πληρούνται με απ’ ευθείας κα¬ 
τάταξη, μετά από διαγωνισμό, στον οποίο μπορούν να 
λάβουν μέρος: 
α. Δικαστικοί λειτουργοί, 

β. Δικηγόροι που έχουν τουλάχιστον ένα χρόνο δικη¬ 
γορία, 

γ. Όσοι έχουν διατελέσει δικαστικοί λειτουργοί ή δικη¬ 
γόροι για ένα τουλάχιστον χρόνο, 
δ. Πτυχιούχοι νομικού τμήματος ανωτάτου εκπαιδευτι¬ 
κού ιδρύματος της ημεδαπής ή ισότιμου της αλλοδαπής, 
εφόσον είναι κάτοχοι διδακτορικού διπλώματος νομικών 
ή πολιτικών επιστημών ή κάτοχοι μεταπτυχιακού διπλώ¬ 
ματος των ιδίων επιστημών που απονέμεται από ανώτα¬ 
το εκπαιδευτικό ίδρυμα της ημεδαπής ή ισότιμο της αλ¬ 
λοδαπής μετά από παρακολούθηση ενός έτους μετα¬ 
πτυχιακών μαθημάτων και εξετάσεις, 
ε. Κάτοχοι πτυχίου αμφοτέρων των τμημάτων της 
Νομικής Σχολής (πολιτικού και νομικού), εφόσον τουλά¬ 
χιστον το ένα από τα πτυχία αυτά έχουν λάβει με βαθμό 
τουλάχιστον λίαν καλώς και, 
στ. Στρατιωτικοί δικαστικοί γραμματείς και οι κάθε 
βαθμού δημόσιοι υπάλληλοι, αφού συμπληρώσουν δύο 
χρόνια υπηρεσίας μετά τη λήψη πτυχίου νομικού τμήμα¬ 
τος ανωτάτου εκπαιδευτικού ιδρύματος ή ένα χρόνο εφ’ 
όσον έχουν τριετή συνολική υπηρεσία δικαστικού γραμ- 
ματέως ή δημοσίου υπαλλήλου, αντίστοιχα. 

Άρθρο 2 
Προσόντα 

Οι υποψήφιοι πρέπει να έχουν επίσης τα παρακάτω 
προσόντα: 

α. Να είναι Έλληνες το γένος και να έχουν την Ελληνική 
Ιθαγένεια. "Ελληνας το γένος που δεν έχει την Ελληνική 
Ιθαγένεια είναι δυνατό να διοριστεί δικαστικός λειτουρ¬ 
γός, σύμφωνα με τις εξαιρέσεις που προβλέπονται από 
ειδικούς νόμους. 

β. Να έχουν συμπληρώσειτο 27ο έτος και να μην έχουν 
υπερβεί το 35ο έτος της ηλικίας τους. Για την εφαρμογή 
της διατάξεως αυτής, ως ημέρα γεννήσεως λαμβάνεται 
η 30η Ιουνίου του έτους γεννήσεως, Το οποίο αποδει- 
κνύεται από τα σχετικά μητρώα του οικείου Δήμου ή της 
Κοινότητας. Αν υπάρχουν περισσότερες εγγραφές στα 
μητρώα, επικρατεί η χρονικά προγενέστερη, ενώ δικα¬ 
στικές αποφάσεις που βεβαιώνουν την ηλικία ή διορθώ¬ 
νουν τις σχετικές εγγραφές, δεν λαμβάνονται υπόψη. 

γ. Να έχουν το ήθος και το χαρακτήρα που αρμόζει σε 
δικαστικό λειτουργό. Για το ήθος και το χαρακτήρα του 
υποψηφίου αποφαίνεται με αιτιολογημένη απόφασή του, 
μετά από αίτηση του ενδιαφερομένου, που υποβάλλεται 
στο γραμματέα του οικείου δικαστηρίου, δύο τουλάχι¬ 
στον μήνες πριν από την έναρξη του διαγωνισμού : 

(1) Το δικαστικό συμβούλιο του Πρωτοδικείου του τό¬ 
που κατοικίας του, που συγκροτείται κατά τις διατάξεις 
του οργανισμού των δικαστηρίων εάν είναι δικηγόρος, α¬ 
σκούμενος δικηγόρος, πτυχιούχος των περιπτώσεων δ’ 
και ε’ του άρθρου 1 ή δημόσιος υπάλληλος. Για την εξέ¬ 
ταση του ήθους του δημοσίου υπαλλήλου, το δικαστικό 
συμβούλιο μπορεί να λάβει γνώση των ατομικών εγγρά¬ 
φων του που τηρούνται στην υπηρεσία του. 

(2) Το δικαστικό συμβούλιο του στρατιωτικού δικαστη¬ 
ρίου στο οποίο υπηρετεί ο στρατιωτικός δικαστικός 
γραμματέας ή στην περιφέρεια του οποίου υπάγεται η υ¬ 
πηρεσία εκείνου που δεν υπηρετεί σ’ αυτό. 

Σε περίπτωση που η απόφαση δεν είναι θετική ή ομό¬ 
φωνη, το θέμα του ήθους των συγκεκριμένων υποψη¬ 
φίων δικαστικών λειτουργών παραπέμπεται από το συμ¬ 
βούλιο υποχρεωτικά στο συμβούλιο εφετών ή στο συμ¬ 
βούλιο του αναθεωρητικού δικαστηρίου, αντίστοιχα. 

δ. Οι εξ αυτών άνδρες, πλήν των στρατιωτικών δικαστι¬ 
κών γραμματέων, να έχουν υπηρετήσει τη νόμιμη στρα¬ 
τιωτική τους θητεία, ή να έχουν απαλλαγεί νόμιμα από 
αυτήν. 

Άρθρο 3 

» 

Κωλύματα 

1. Δεν μπορεί να λάβει μέρος στο διαγωνισμό, ούτε να 
διοριστεί : 

α. Εκείνος που δεν είναι γραμμένος στα μητρώα αρρέ- 
νων προκειμένου για άνδρα ή στα γενικά μητρώα των δη¬ 
μοτών, προκειμένου για γυναίκα. 

β. Εκείνος που στερήθηκε τα πολιτικά του δικαιώματα, 
με αμετάκλητη καταδίκη και μετά τη λήξη του χρόνου 
στερήσεως. 

γ. Εκείνος που καταδικάστηκε αμετάκλητα σε ποινή 
στερητική της ελευθερίας μεγαλύτερη από τρεις μήνες 
για έγκλημα εκ δόλου. 

δ. Εκείνος που καταδικάστηκε αμετάκλητα σε οποια¬ 
δήποτε ποινή, για κλοπή (άρθρα 372, 373,374 ΠΚ), ζωο¬ 
κλοπή, απάτη (άρθρα 386,386α ΠΚ), υπεξαίρεση κοινή ή 
στην υπηρεσία (άρθρα 375,258 Π Κ), εκβίαση (άρθρο 385 
ΠΚ), πλαστογραφία (άρθρο 216 ΠΚ), πλαστογραφία πι¬ 
στοποιητικών (άρθρο 217 ΠΚ), πλαστογραφία και κατά¬ 


χρηση ενσήμων (άρθρο 218 ΠΚ), ψευδή βεβαίωση και νό- 
θευση (άρθρο 242 ΠΚ), προσβολή συμβόλων του ελλήνι- 
κού κράτους (άρθρο 181 ΠΚ), ψευδορκία και ψευδή ανώ- 
μοτη κατάθεση (άρθρα 224, 225 ΠΚ), παραπλάνηση σε 
ψευδορκία (άρθρο 228 ΠΚ), ψευδή καταμήνυση (άρθρο 
229 ΠΚ), απιστία δικηγόρου (άρθρο 233 ΠΚ), απιστία πε- 
ρίτην υπηρεσία (άρθρο 256 ΠΚ), δωροδοκία (άρθρα 235, 
236,237 ΠΚ), καταπίεση (άρθρο 244 ΠΚ), παράβαση κα¬ 
θήκοντος (άρθρο 259 ΠΚ), συκοφαντική δυσφήμηση (άρ¬ 
θρο 363 ΠΚ), υφαρπαγή ψευδούς βεβαιώσεως (άρθρο 
220 ΠΚ), υπεξαγωγή εγγράφου (άρθρο 222 ΠΚ), παρα¬ 
βίαση υπηρεσιακού απορρήτου (άρθρο 252 ΠΚ), έγκλη¬ 
μα κατά της γενετήσιας ελευθερίας και οικονομικής εκ 
μετάλλευσης της γενετήσιας ζωής (άρθρα 336 έως 353 
Π Κ), παραβίαση του απορρήτου των τηλεφωνημάτων και 
της προφορικής συνομιλίας (άρθρα 370Α, 370Β, 370Γ 
ΠΚ) για παράβαση της νομοθεσίας περί ναρκωτικών, λα¬ 
θρεμπορίας, όπλων, πυρομαχικών κλπ, τυχερών παιχνι- 
διών, εκδόσεως ακάλυπτης επιταγής, καθώς και για ανυ¬ 
ποταξία, λιποταξία, προσβολή της σημαίας ή του στρα¬ 
τού (άρθρο 74 ΣΠΚ), δυσφήμηση ανωτέρου (άρθρο 78 
ΣΠΚ), κλοπή ή υπεξαίρεση στρατιωτικών πραγμάτων και 
πλαστογραφία (άρθρο 115 ΣΠΚ). 

ε. Εκείνος που έχει τεθεί υπό απαγόρευση ή δικαστική 
αντίληψη. 

στ. Εκείνος που έχει παυθεί οριστικούς από θέση δικα¬ 
στικού λειτουργού, δημοσίου υπαλλήλου ή υπαλλήλου 
νομικών προσώπων δημοσίου δικαίου ή υπαλλήλου του 
ευρύτερου δημοσίου τομέα. 

ζ. Εκείνος που έχει απολυθεί από θέση δικαστικού λει¬ 
τουργού, δημοσίου υπαλλήλου ή υπαλλήλου νομικών 
προσώπων δημοσίου δικαίου ή υπαλλήλου του ευρύτε¬ 
ρου δημοσίου τομέα ή από θέση δικηγόρου ή συμβολαι¬ 
ογράφου, λόγω αμετάκλητης ποινικής καταδίκης ή για 
πειθαρχικούς λόγους. 

η. Εκείνος ο οποίος δεν έχει το ήθος και το χαρακτήρα 
που αρμόζουν σε δικαστικό λειτουργό για τη διαπίστωση 
των οποίων αποφαίνεται με αιτιολογημένη απόφασήτοιι, 
μετά από αίτηση του ενδιαφερομένου : 

(1) Το Δικαστικό Συμβούλιο του Πρωτοδικείου του τό¬ 
που της κατοικίας του, που συγκροτείται κατά τις διατά¬ 
ξεις του οργανισμού των δικαστηρίων, εάν είναι δικηγό¬ 
ρος, ασκούμενος δικηγόρος, πτυχιούχος ή δημόσιος υ¬ 
πάλληλος, 

(2) Το Δικαστικό Συμβούλιο του Στρατιωτικού Δικα¬ 
στηρίου στο οποίο υπηρετεί ο Στρατιωτικός Δικαστικός 
Γραμματέας ή στην περιφέρεια του οποίου υπάγεται η υ¬ 
πηρεσία εκείνου που δεν υπηρετεί σ’αυτό. Σε περίπτωση 
που η απόφαση δεν είναι θετική ή ομόφωνη, το θέμα του 
ήθους των συγκεκριμένων υποψηφίων δικαστικών λει¬ 
τουργών παραπέμπεται από το Συμβούλιο υποχρεωτικά 
στο Συμβούλιο Εφετών ή στο Συμβούλιο του Αναθεωρη¬ 
τικού Δικαστηρίου, αντίστοιχα. 

θ. Εκείνος που έχει παραπεμφθεί για πλημμέλημα από 
εκείνα που αναφέρονται στην παράγραφο δ’ αυτού του 
άρθρου ή για κακούργημα, καθώς και εκείνος που έχει 
καταδικασθεί με οριστική απόφαση για ένα απ'αυτά τα ε¬ 
γκλήματα. Το κώλυμα αυτό ισχύει μέχρις ότου εκδοθεί α- 
μετάκλητο απαλλακτικό βούλευμα ή αμετάκλητη αθωω¬ 
τική απόφαση. 

ι. Εκείνος που δεν είναι αρτιμελής και υγιής σωματικά 
ή ψυχικά. Η εξέταση της υγείας των υποψηφίων δικασπ 

κών λειτουργών γίνεται με τη διαδικασία που καθορίζεται 
από το άρθρο 8 του παρόντος. 

2. Η παραγραφή πλημμελήματος από εκείνα που ανα- 
φέρονται στην περίπτωση δ’ του προηγούμενου άρθρου 
ή κακουργήματος δεν αίρειτο κώλυμα, εφόσον ο υποψή¬ 
φιος έχει παραπεμφθεί αμετακλήτως στο ακροατήριο. 
Επίσης δεν αίρουν το κώλυμα η αποκατάσταση, η χάρη 
και η αναστολή εκτελέσεως της ποινής, έστω και αν πέ¬ 
ρασε ο χρόνος της αναστολής. 

3. Η παραγραφή της ποινής, που έχει επιβληθεί με την 
„ · καταδικαστική απόφαση ή η άρση των συνεπειών της α- 

ποφάσεως για ένα από τα εγκλήματα της παραγράφου 1 
δεν αίρει το κώλυμα. 

Άρθρο 4 

Χρόνος συνδρομής προσόντων και ελλείψεως 
κωλυμάτων 

1. Τα απαιτούμενα προσόντα πρέπει να συντρέχουν κα¬ 
τά το χρόνο της ενάρξεως του διαγωνισμού και κατά το 
χρόνο του διορισμού. Μόνο το προσόν της ηλικίας αρκεί 
να υπάρχει κατά το χρόνο ενάρξεως του διαγωνισμού. 

2. Τα κωλύματα πρέπει να μη υπάρχουν κατά το χρόνο 
ενάρξεως του διαγωνισμού και κατά το χρόνο του διορι¬ 
σμού. 

3. Ως χρόνος ενάρξεως του διαγωνισμού θεωρείται η 
πρώτη ημέρα μετά την λήξη της προθεσμίας υποβολής 
των δικαιολογητικών. 

Άρθρο 5 
Δικαιολογητικά 

1. Όσοι έχουν τα νόμιμα προσόντα και επιθυ μούν να λά¬ 
βουν μέρος στο διαγωνισμό οφείλουν να υποβάλλουν αί¬ 
τηση, επισυνάπτοντας, με ποινή αποκλεισμού, τα παρα¬ 
κάτω δικαιολογητικά 

α. Οι δικαστικοί λειτουργοί: 

(1) Πιστοποιητικό του αρμοδίου Δημάρχου ή Προέ¬ 
δρου Κοινότητας, με επικολλημένη φωτογραφία τους, 
θεωρημένη από την αρχή εκδόσεως, από το οποίο να 
προκύπτει η ηλικία τους. 

(2) Βεβαίωση του προϊσταμένου του δικαστηρίου στο 
οποίο υπηρετούν, ότι είναι διορισμένοι και υπηρετούν ως 
δικαστικοί λειτουργοί. 

(3) Πλήρες αντίγραφο Ποινικού Μητρώου. 

(4) Υπεύθυνη δήλωση του Ν. 1599/86 στην οποία θα α- 
ναφέρεται αν εκκρεμεί ή όχι σε βάρος τους ποινική δίωξη 
για κάποιο από τα εγκλήματα του άρθρου 3 του παρό¬ 
ντος. 

(5) Πιστοποιητικά των Εισαγγελέων Πρωτοδικών και 
Εφετών των τόπων γεννήσεως και μονίμου κατοικίας 
τους, από τα οποία να προκύπτει ότι δεν εκκρεμεί σε βά¬ 
ρος τους ποινική δίωξη για κάποιο από τα εγκλήματα του 
άρθρου 3 του παρόντος. 

(6) Πιστοποιητικό του αρμοδίου Στρατολογικού 
Γραφείου, από το οποίο να προκύπτει ότι οι εκ τούτων άν- 
δρες έχουν υπηρετήσει τη νόμιμη στρατιωτική τους θη¬ 
τεία ή έχουν απαλλαγεί νόμιμα από αυτή. 

β. Οι δικηγόροι: 

(1) Βεβαίωση του οικείου δικηγορικού συλλόγου ότι εί¬ 
ναι γραμμένοι στα μητρώα του και ασκούντο λειτούργη¬ 
μα του δικηγόρου. 

(2) Πιστοποιητικό του αρμοδίου Δημάρχου ή Προ¬ 


έδρου Κοινότητας, με επικολλημένη φωτογραφία τους, 
θεωρημένη από την αρχή εκδόσεως, ότι είναι γραμμένοι 
στα μητρώα αρρένων προκειμένου για άνδρες ή στα γε¬ 
νικά μητρώα των δημοτών προκειμένου για γυναίκες, α¬ 
πό το οποίο να προκύπτει το έτος γέννησης, ότι είναι 
Έλληνες το γένος, καθώς και ο τρόπος και χρόνος κτή¬ 
σεως της Ελληνικής ιθαγένειας. 

(3) Βεβαίωση του γραμματέα του οικείου δικαστικού 
συμβουλίου ότι υπέβαλαν αίτηση για τη διαπίστωση του 
ήθους και του χαρακτήρα, όπως ορίζεται στο εδάφιο γ' 
του άρθρου 2 του παρόντος. 

(4) Τα δικαιολογητικά της παραγράφου Ια (3), (4), (5) 
και (6) του παρόντος άρθρου. 

γ. Όσοι έχουν διατελέσει δικαστικοί λειτουργοί ή δικη¬ 
γόροι : 

(1) Βεβαίωση από την αρμόδια Υπηρεσία του 
Υπουργείου Δικαιοσύνης ή από τον οικείο δικηγορικό 
σύλλογο, ότι άσκησαν το δικαστικό ή δικηγορικό λει¬ 
τούργημα, αντίστοιχα, για ένα τουλάχιστον χρόνο. 

(2) Τα δικαιολογητικά της παραγράφου 1 β' (2), (3) και 
(4) του παρόντος άρθρου. 

δ. Οιπτυχιούχοιτων εδαφίων δ'καιε'του άρθρου 1 του 
παρόντος: 

(1) Επικυρωμένα αντίγραφα των πτυχίων και των διδα¬ 
κτορικών ή μεταπτυχιακών διπλωμάτων τους. Στα διδα¬ 
κτορικά ή μεταπτυχιακά διπλώματα ή σε συνημμένη προς 
αυτά βεβαίωσή του οικείου εκπαιδευτικού ιδρύματος θα 
αναφέρεται ότι αυτά απονεμήθηκαν από ανώτατο εκπαι¬ 
δευτικό ίδρυμα μετά από παρακολούθηση τουλάχιστον 
ενός έτους μεταπτυχιακών μαθημάτων και εξετάσεις. Για 
τα εκπαιδευτικά ιδρύματα της αλλοδαπής θα επισυνά¬ 
πτεται βεβαίωση της αρμόδιας Ελληνικής αρχής ότι αυ¬ 
τά είναι ισότιμα προς τα ανώτατα εκπαιδευτικά ιδρύματα 
της ημεδαπής. 

(2) Τα δικαιολογητικά της παραγράφου 1 β' (2), (3) και 
(4) του παρόντος άρθρου. 

ε. Οι στρατιωτικοί δικαστικοί γραμματείς: (1) Ταδικαι- 
ολογητικά της παραγράφου Ια' (1), (3), (4), (5) και 1 β' (3) 
του παρόντος άρθρου. 

(2) Επικυρωμένο αντίγραφο του πτυχίου ή πιστοποιητι¬ 
κό του οικείου ανωτάτου εκπαιδευτικού ιδρύματος από 
το οποίο να προκύπτει η λήψη αυτού. 

(3) Πιστοποιητικό από το οποίο να προκύπτει ο συνολι¬ 
κός χρόνος υπηρεσίας τους ως δικαστικών γραμματέων. 

(4) Πλήρες αντίγραφο Φύλλου Μητρώου, το οποίο, με¬ 
τά από αίτησή τους, η Υπηρεσία τους υποβάλλει απ’ ευ¬ 
θείας στο Υπουργείο Εθνικής Άμυνας / Διεύθυνση Στρα¬ 
τιωτικής Δικαιοσύνης. 

στ. Οι δημόσιοι υπάλληλοι: 

(1) Βεβαίωση από την Υπηρεσία τους ότι είναι διορι¬ 
σμένοι ως δημόσιοι υπάλληλοι, από την οποία να προκύ¬ 
πτει και ο συνολικός χρόνος υπηρεσίας τους ως δημο¬ 
σίων υπαλλήλων. 

(2) Αντίγραφο του φύλλου της Εφημερίδας της 
Κυβερνήσεως στο οποίο έχει δημοσιευθεί ο διορισμός 
τους ως δημοσίων υπαλλήλων. 

(3) Επικυρωμένο αντίγραφο του πτυχίου ή πιστοποιητι¬ 
κό του οικείου εκπαιδευτικού ιδρύματος από το οποίο να 
προκύπτει η ακριβής χρονολογία λήψεως αυτού. 

(4) Τα δικαιολογητικά της παραγράφου 1 β' (2), (3) και 
(4) του παρόντος άρθρου. 

2. Όσοι από τους υποψηφίους διανύουντο 27ο ή το 35ο 
έτος της ηλικίας τους υποχρεούνται να υποβάλλουν α¬ 
ντίγραφο ληξιαρχικής πράξεως γεννήσεως. 

3. Τα δικαιολογητικά πρέπει να είναι πλήρη, κανονικά 
συντεταγμένα και νομίμως χαρτοσημασμένα, άλλως α¬ 
πορρίπτονται ως άκυρα. Αυτά που αναφέρονται στις πα¬ 
ραγράφους 1 (α) (3) και (5) και 1 β' (3) του παρόντος άρ¬ 
θρου πρέπει να έχουν εκδοθεί μέσα στο τελευταίο τρίμη¬ 
νο πριν από την ημερομηνία υποβολής τους. 

4. Τα παραπάνω δικαιολογητικά πρέπει να έχουν πε- 
ριέλθει στη Διεύθυνση Στρατιωτικής Δικαιοσύνης του 
Υπουργείου Εθνικής Αμυνας, με ποινή αποκλεισμού, μέ¬ 
σα στη προθεσμία που ορίζεται με την απόφαση προκή¬ 
ρυξης του διαγωνισμού. 

5. Η απόφαση του εδαφίου γ' του άρθρου 2 του παρό¬ 
ντος αποστέλλεται στην παραπάνω υπηρεσία από το 
γραμματέα του οικείου δικαστηρίου, ενώ τα δικαιολογη- 
τικά των παραγράφων 1 α' (3) και (5) υποβάλλονται μετά 
το διαγωνισμό και μόνο από αυτούς που θα κληθούν για 
διορισμό. 

ΚΕΦΑΛΑΙΟ Β' 

Προκήρυξη - Διενέργεια του διαγωνισμού 
Άρθρο 6 

1. Ο διαγωνισμός προκηρύσσεται με εγκύκλιο του 
Υπουργού Εθνικής Άμυνας που εκδίδεται μετά από πρό¬ 
ταση του Προέδρου του Αναθεωρητικού Δικαστηρίου και 
περιλαμβάνει: 

α. Τον αριθμό των κενών θέσεων που θα πληρωθούν, 
β. Τα προσόντα των υποψηφίων. 

γ. Τα απαιτούμενα δικαιολογητικά και την προθεσμία υ¬ 
ποβολής τους. 

δ. Τα εξεταστέα μαθήματα. 

ε. Την ημερομηνία καιτοντόπο διεξαγωγής του διαγω¬ 
νισμού. 

στ. Κάθε άλλη αναγκαία λεπτομέρεια. 

2. Περίληψη της παραπάνω εγκυκλίου δημοσιεύεται σε 
δύο ημερήσιες εφημερίδες της Αθήνας και σε δύο της 
Θεσσαλονίκης, και τοιχοκολλάται στο κατάστημα του 
Αναθεωρητικού Δικαστηρίου, με μέριμνα της Διεύθυ¬ 
νσης Στρατιωτικής Δικαιοσύνης του ΥΠΕΘΑ. 

3. Οι Μονάδες ή Υπηρεσίες στις οποίες υπηρετούν οι 
Δικαστικοί Γραμματείς χορηγούν σ’ αυτούς Φύλλο 
Πορείας ή Φύλλο Μεταβάσεως, για τη συμμετοχή τους 
στο διαγωνισμό. 

Άρθρο 7 

Έλεγχος δικαιολογητικών 

1. Με διαταγή του Υπουργού Εθνικής Άμυνας συγκρο¬ 
τείται τριμελής επιτροπή, αποτελούμενη από ένα στρα¬ 
τιωτικό Δικαστή Β' ως Πρόεδρο και από δύο 
Στρατιωτικούς Δικαστές Γ ή Δ' ως μέλη, η οποία προβαί¬ 
νει στον έλεγχο των δικαιολογητικών. Ως Γραμματέας 
της Επιτροπής ορίζεται κατώτερος αξιωματικός Δικαστι¬ 
κός Γραμματέας. 

2. Η Επιτροπή ελέγχει τα δικαιολογητικά των υποψη¬ 
φίων και αποφασίζει κατά πλειοψηφία για την αποδοχή ή 
την απόρριψη αυτών, συντάσσοντας χωριστούς πίνακες. 

Η απόφαση γιά απόρριψη δικαιολογητικών πρέπει να εί¬ 
ναι αιτιολογημένη. 


3. Ο πρόεδρος της Επιτροπής υποβάλλει και τους δύο 
πίνακες στον Υπουργό Εθνικής Άμυνας, δια της Διευθύ- 
νσεως Στρατιωτικής Δικαιοσύνης, προς κύρωση. 

Άρθρο 8 

Υγειονομική εξέταση υποψηφίων 

1. Οι υποψήφιοι που έχουν τα νόμιμα προσόντα για τη 
συμμετοχή τους στο διαγωνισμό, σύμφωνα με την από¬ 
φαση της παραπάνω επιτροπής, παραπέμπονται με δια- 
ταγή του Υπουργού Εθνικής Άμυνας ενώπιον της 
Ανωτάτης Στρατιωτικής Υγειονομικής Επιτροπής (Α 
ΣΥΕ), για την εξέταση της σωματικής και ψυχικής τους ι¬ 
κανότητας σύμφωνα με το περί κρίσεως της σωματικής ι - 
κανότητας των στρατιωτικών διάταγμα, με την επιφύλα- 
ξη της επομένης παραγράφου. 

2. Οι υποψήφιοι πρέπει να έχουν οπτική οξύτητα δέκα 
επτά δέκατα (17/10) και στους δύο οφθαλμούς αθροιστι¬ 
κά, μετά από διόρθωση με κλασσικά γυαλιά σφαιρικά μεν 
όχι μεγαλύτερη των πέντε (5) διοπτριών, κυλινδρικά δε ό¬ 
χι μεγαλύτερη των τριών (3) διοπτριών. Κατά τον υπολο¬ 
γισμό λαμβάνεται υπόψη το αριθμητικό άθροισμα των 
φακών (σφαίρα συν κύλινδρος), το οποίο δεν μπορεί νο 
είναι μεγαλύτερο από τον αριθμό πέντε (5). Η οπτική ο¬ 
ξύτητα που υπάρχει χωρίς διόρθωση δεν λαμβάνεται υ¬ 
πόψη. 

3. Οι υποψήφιοι που δεν παρουσιάζονται εγκαίρως για 
εξέταση αποκλείονται από το διαγωνισμό. 

4. Η ΑΣΥΕ υποβάλλει στο ΥΠΕΘΑ/Διεύθυνση Στρατιοι- 
τικής Δικαιοσύνης, ονομαστικές καταστάσεις ικανών και 
ανικάνων. 

5. Με διαταγή του Υπουργού Εθνικής Άμυνας καλού¬ 
νται όσοι κρίθηκαν ικανοί να λάβουν μέρος στο διαγωνι¬ 
σμό. 

6. Οι υποψήφιοι που είναι εν ενεργεία Δικαστικοί 
Γραμματείς δεν υποβάλλονται σε υγειονομική εξέταση. 

Άρθρο 9 

Εξεταστέα μαθήματα 

1. Οι υποψήφιοι εξετάζονται γραπτώς και προφορικώς 
στα παρακάτω μαθήματα: 
α. Ποινικό Δίκαιο, 
β. Ποινική Δικονομία. 

γ. Στρατιωτικό Ποινικό Δίκαιο (ουσιαστικό - δικονομικό 
οργανισμό στρατιωτικών δικαστηρίων), 
δ. Αστικό Δίκαιο, 
ε. Συνταγματικό Δίκαιο, 
στ. Διοικητικό Δίκαιο. 

ζ. =ένες γλώσσες (Αγγλική, Γαλλική, Γερμανική και 
Ιταλική, προαιρετικούς). 

2. Η ανάπτυξη των θεμάτων κατά τη γραπτή εξέταση 
στα νομικά μαθήματα γίνεται είτε με την υπαγωγή των 
πραγματικών περιστατικών στον προσήκοντα κανόνα δι¬ 
καίου, υπό τύπο δικαστικής αποφάσεως ή βουλεύματος, 
είτε με τη μορφή εκθέσεως. 

3. Η βαθμολογική κλίμακα ορίζεται από μηδέν (0) έως 
είκοσι (20). 

4. Ως βάση γιατα υπό στοιχεία Ια - στ μαθήματα όριζε 
ται ο βαθμός δέκα {10) και για την ξένη γλώσσα ο βαθμός 
δέκα πέντε (15). 

Άρθρο 10 

Επιτροπή διενέργειας του διαγωνισμού 
1. Η επιτροπή διενέργειας του διαγωνισμού αποτελεί- 
ται από: 

α. Τον Πρόεδρο του Αναθεωρητικού Δικαστηρίου, ως 
Πρόεδρο, 

β. Τον Εισαγγελέα του αυτού Δικαστηρίου, 
γ. Ένα καθηγητή του ποινικού Δικαίου, 
δ. Ένα καθηγητή του Αστικού δικαίου και 

ε. Ένα καθηγητή συνταγματικού ή διοικητικού δικαίου 
νομικής σχολής Ελληνικού Πανεπιστημίου, ως μέλη. Οι 
καθηγητές, μαζί με αντίστοιχους αναπληρωτές τους, ο¬ 
ρίζονται από τον Πρόεδρο του οικείου τμήματος, μετά α¬ 
πό αίτημα του Προέδρου του Αναθεωρητικού Δικαστη¬ 
ρίου. Η επιτροπή συγκροτείται με διαταγή του Υπουργού 
Εθνικής Άμυνας και έχει τις αρμοδιότητες που καθορίζο¬ 
νται από το διάταγμα αυτό. Με την ίδια διαταγή ορίζεται 
ο Γραμματέας του Αναθεωρητικού Δικαστηρίου ή άλλος 
Γ ραμματέας που ορίζεται από τον Πρόεδρο του Αναθε¬ 
ωρητικού Δικαστηρίου ως Γ ραμματέας της Επιτροπής. 
Επίσης τίθεται στη διάθεση του Προέδρου της επιτρο¬ 
πής αριθμός στρατιωτικών δικαστών ή και Γραμματέων 
για να χρησιμοποιηθούν ως επιτηρητές, αν απαιτηθεί. 

2. Με πράξη του Προέδρου της Επιτροπής, που ανα¬ 
κοινώνεται στα μέλη της, ο ίδιος και κάθε ένα από τα μέ¬ 
λη ορίζονται ως ειδικοί εξεταστές για ένα ή περισσότερα 
μαθήματα. 

3. Για την εξέταση σπς ξένες γλώσσες, ο Πρόεδρος της 
Επιτροπής ορίζει, εφ’ όσον τούτο είναι δυνατό, αντίστοι¬ 
χο αριθμό μελών αυτής, οι οποίοι ενεργούν ως ειδικοί ε¬ 
ξεταστές, άλλως ορίζει, ως ειδικούς εξεταστές, καθηγη¬ 
τές των αντίστοιχων ξένων γλωσσών, οι οποίοι ενεργούν 
την εξέταση επί παρουσία των μελών της Επιτροπής. 

4. Ο Πρόεδρος της Επιτροπής καταρτίζει και γνωστο¬ 
ποιείτο πρόγραμμα διενέργειας του διαγωνισμού. 

5. Οι διαγωνιζόμενοι υποχρεούνται να ευρίσκονται στο 
χώρο του διαγωνισμού κατά την καθορισμένη από το 
πρόγραμμα ημέρα και ώρα. Υποψήφιος που προσέρχε¬ 
ται μετά την εκφώνηση του θέματος αποκλείεται από την 
εξέταση του μαθήματος αυτού. Ο αποκλεισμός βεβαιώ¬ 
νεται με πρακτικό της επιτροπής διαγωνισμού. Η διενέρ¬ 
γεια συμπληρωματικού ή μεμονωμένου διαγωνισμού για 
οποιοδήποτε λόγο δεν επιτρέπεται. 

Άρθρο 11 
Γραπτή Εξέταση 

Η γραπτή εξέταση και βαθμολογία σε κάθε μάθημα γί¬ 
νεται ως ακολούθως: 

α. Λίγο πριν από την έναρξη της εξετάσεως κάθε μαθή¬ 
ματος η επιτροπή καταρτίζει δύο θέματα, πρακτικά ή θε¬ 
ωρητικά, που μπορούν να περιλαμβάνουν περισσότερα 
του ενός ζητήματα, τα οποία ο Πρόεδρος υπαγορεύει ή 
παραδίδει φωτοτυπημένα στους διαγωνιζόμενους. 


Το χαρτί του διαγωνισμού φέρει, στο επάνω αριστερό 
τμήμα, αδιαφανές ορθογώνιο επικάλυμμα, κάτω από το 
οποίο οι διαγωνιζόμενοι αναγράφουν το όνομα, το επώ¬ 
νυμο και το πατρώνυμό τους. Η επικόλληση του επικα¬ 
λύμματος γίνεται ενώπιον της επιτροπής κατά την παρά¬ 
δοση του γραπτού, μετά από έλεγχο των στοιχείων ταυ¬ 
τότητας του διαγωνιζόμενου. 

γ. Η γραπτή εξέταση δεν πρέπει να υπερβαίνει το χρο 
νικό διάστημα των τριών ωρών από την παράδοση των 
θεμάτων. Κατά την εξέταση, εφ’όσον έχουν τεθεί μόνο 
πρακτικά θέματα, επιτρέπεται η χρήση νομικών κωδίκων 
χωρίς σχόλια. 

δ. Τα γραπτά, μετά τη συλλογή και ανάμιξή τους, αριθ- 
μούνται από τον Πρόεδρο της επιτροπής κατ’αύξοντα α¬ 
ριθμό, μονογραφούνται από τον ίδιο και τα μέλη της επι 
τροπής και αμέσως μετά βαθμολογούνται. Αν ο αριθμός 
των γραπτών είναι μεγάλος, η βαθμολόγηση μπορεί να 
διακοπεί και να συνεχιστεί τις επόμενες ημέρες. Η βαθ¬ 
μολόγηση γίνεται στο κατάστημα του Αναθεωρητικού 
Δικαστηρίου. 

ε. Κάθε μέλος της επιτροπής ελέγχει τα γραπτά και σε 
ιδιαίτερη (κατά μέλος) κατάσταση, αριθμημένη μέχρι τον 
αριθμό των γραπτών, αναγράφει τη βαθμολογία γιά κάθε 
ένα από αυτά έναντι του αριθμού που αντιστοιχεί στον 
αύξοντα αριθμό του γραπτού. Η βαθμολογία με κλάσμά 
τικούς αριθμούς δεν επιτρέπεται. 

στ. Μετά το πέρας της κατά γραπτό βαθμολογίας τα μέ¬ 
λη της επιτροπής πλήν του ειδικού εξεταστή του μαθή¬ 
ματος, προβαίνουν σε συντονισμό της βαθμολογίας 
τους, αναπροσαρμόζοντάς την, αν υπάρχει περίπτωση, 
έτσι ώστε η βαθμολογία κάθε μέλους να μη διαφέρει της 
βαθμολογίας του ειδικού εξεταστή περισσότερο απο 
δύο βαθμούς. 

ζ. Στη συνέχεια συντάσσεται συγκεντρωτικός πίνακας 
στον οποίο απέναντι από κάθε αριθμό αναγράφεται η επί 
του αντιστοίχου γραπτού βαθμολογία του ειδικού εξετο 
στή καιτων μελώντης επιτροπής. Ο μέσος όρος των βαθ 
μών αυτών αποτελεί τον τελικό βαθμό κάθε μαθήματος 
Ο πίνακας υπογράφεται από τον Πρόεδρο και τα μέλη 
της Επιτροπής. 

η. Ο ως άνω τελικός βαθμός αναγράφεται σε κάθε γρα¬ 
πτό με κόκκινο μελάνι ολογράφως και αριθμητικώς πα- 
ραπλεύρως δε αυτής, μονογράφουν όλα τα μέλη της ε¬ 
πιτροπής. Ακολούθως η επιτροπή προβαίνει στην αποκά¬ 
λυψη των ονομάτων των διαγωνισθέντων και στη 
σύνταξη του πίνακα αποτελεσμάτων γραπτής εξετάσεως 
στο συγκεκριμένο μάθημα, ο οποίος αφού υπογράφει π 
πό τον Πρόεδρο και τα μέλη της επιτροπής γνωστοποιεί¬ 
ται στους διαγωνιζόμενους. 

θ. Μετά την ολοκλήρωση της παραπάνω διαδικασίας 
σε όλατα μαθήματα, η επιτροπή αθροίζει τον τελικό βαθ¬ 
μό των γραπτών σε όλα τα μαθήματα, το άθροισμα δε α 11 - 
τό αποτελεί την τελική βαθμολογία της γραπτής εξετά¬ 
σεως την οποία και γνωστοποιεί στους διαγωνιζόμενους 
με πίνακα που υπογράφεται από τον Πρόεδρο και τα μέ¬ 
λη της επιτροπής. 


β. Η ανάπτυξη των θεμάτων γίνεται με στυλό διάρκειας 
κυανού χρώματος, σε σφραγισμένο χαρτί που χορηγεί¬ 
ται από την επιτροπή. Η υπογραφή του γραπτού και κάθε 
άλλο χαρακτηριστικό σημείο που θα μπορούσε κατά την 
κρίση της επιτροπής να φανερώσει την ταυτότητα του υ¬ 
ποψηφίου συνεπάγεται το μηδενισμό αυτού που βεβαιώ¬ 
νεται με πρακτικό της επιτροπής του διαγωνισμού. 


ι. Οι υποψήφιοι που έλαβαν ως τελική βαθμολογία γρπ 
πτής εξετάσεως βαθμό μικρότερο του αθροίσματος τω· 
βάσεων των αντιστοίχων μαθημάτων θεωρούνται ως π 
ποτυχόντες και αποκλείονται από τις παραπέρα εξετπ 
σεις. 

ια. Η γραπτή εξέταση στην ξένη γλώσσα συνίσταται σε 
γραφή καθ’ υπαγόρευση κειμένου 20 εως 30 στίχων από 
νομικό σύγγραμμα της αντίστοιχης γλώσσας και μετά¬ 
φρασή του στην Ελληνική γλώσσα. Τα κείμενα επιλέγο¬ 
νται από τα μέλη της Επιτροπής ή από τους καθηγητές 
ξένων γλωσσών που έχουν οριστεί ως ειδικοί εξεταστές, 
κατά περίπτωση. Στους διαγωνιζόμενους δίδεται χρόνος 
μιάμισης ώρας από τη λήξη της εκφώνησης για τη μετά¬ 
φραση του κειμένου. Χρήση λεξικού ή άλλου βιβλίου α¬ 
παγορεύεται. Τα γραπτά βαθμολογούνται μόνο από τον 
ειδικό εξεταστή, αμέσως μετά από το πέρας της γραπτής 
εξέτασης, επί παρουσία των μελών της Επιτροπής. 

Άρθρο 12 

Προφορική εξέταση 

1. Οι υποψήφιοι που πέτυχαν στη γραπτή εξέταση κα¬ 
λούνται να λάβουν μέρος στην προφορική εξέταση ενώ¬ 
πιον της Επιτροπής του άρθρου 10, η οποία και καταρτί¬ 
ζει το πρόγραμμα της εξετάσεως. 

2. Κατά την προφορική εξέταση, που γίνεται με ελεύ¬ 
θερη ανάπτυξη των θεμάτων, επιδιώκεται η διάγνωση 
της νομικής μορφώσεως των υποψηφίων και της ικανό¬ 
τητάς τους στο χειρισμό του λόγου. Την εξέταση ενεργεί 
πρώτα ο ειδικός εξεταστής του μαθήματος και μετά τα 
λοιπά μέλη της Επιτροπής, εφ' όσον θέλουν ν’απευθύ- 
νουν ερωτήσεις. 

3. Τα μέλη της επιτροπής βαθμολογούν ιδιαιτέρως κά¬ 
θε υποψήφιο, μετά το πέρας δε της εξετάσεως σε κάθε 
μάθημα, γίνεται συντονισμός της βαθμολογίας, εξάγεται 
ο τελικός βαθμός κάθε μαθήματος και συντάσσεται πίνα¬ 
κας αποτελεσμάτων προφορικής εξετάσεως του μαθή¬ 
ματος ο οποίος, αφού υπογράφει από τον Πρόεδρο και 
τα μέλη της Επιτροπής, γνωστοποιείται στους διαγωνι- 
ζόμενους. 

4. Μετά το πέρας της προφορικής εξετάσεως σε όλα τα 
μαθήματα εξάγεται η τελική βαθμολογία της προφορι¬ 
κής εξετάσεως. 

5. Η διαδικασία βαθμολόγησης, συντονισμού, εξαγω¬ 
γής και γνωστοποίησης της τελικής βαθμολογίας της 
προφορικής εξετάσεως γίνεται όπως και στη γραπτή ε¬ 
ξέταση. 

6. Η προφορική εξέταση στις ξένες γλώσσες, που γίνε¬ 
ται μόνο από τον ειδικό εξεταστή, περιλαμβάνει επαρκή 
συνομιλία επί νομικών κατά προτίμηση θεμάτων, έτσι ώ¬ 
στε να διαπιστώνεται ο βαθμός γνώσεως της γλώσσας. Ο 
μέσος όρος των βαθμών της γραπτής και της προφορι¬ 
κής εξέτασης αποτελεί τον τελικό βαθμό του μαθήματος 
σε κάθε ξένη γλώσσα. Η εξέταση στην ξένη γλώσσα θε¬ 
ωρείται ως επιτυχής, εάν ο τελικός βαθμός του μαθήμα¬ 
τος είναι τουλάχιστον 15. 

Άρθρο 13 

Εξαγωγή των τελικών Αποτελεσμάτων 

1. Ο τελικός βαθμός κάθε υποψηφίου ευρίσκεται μετά 
από διπλασιασμό της τελικής βαθμολογίας της γραπτής 
εξετάσεως, πρόσθεση της αντίστοιχης βαθμολογίας της 
προφορικής εξετάσεως και διαίρεση του αθροίσματος 
δια του αριθμού τρία (3). Το πηλίκο της διαιρέσεως αυ¬ 
τής, στο οποίο προστίθενται τόσες μονάδες, όσες και οι 
ξένες γλώσσες στις οποίες ο υποψήφιος είχε επιτυχή 
συμμετοχή, σύμφωνα με το άρθρο 6 παρ. 2 του Κώδικα 


Δικαστικού Σώματος Ενόπλων Δυνάμεων, αποτελεί το 
βαθμό της γενικής σειράς επιτυχίας. 

2. Στη συνέχεια η επιτροπή συντάσσει πίνακα επιτυχή 
ντων κατά σειρά επιτυχίας, τον οποίο κοινοποιεί με τοι 
χοκόλληση οτο Αναθεωρητικό Δικαστήριο. 

3. Σε περίπτωση που δύο ή περισσότεροι υποψήφιοι ε¬ 
πιτύχουν τον ίδιο βαθμό γενικής σειράς επιτυχίας, η με¬ 
ταξύ τους σειρά καθορίζεται με βάση το μεγαλύτερο 
βαθμό στα μαθήματα του άρθρου 9 και με τη σειρά που 
αναγράφονται σ'αυτό. Εάν σε όλα τα μαθήματα έχουν 
τον ίδιο βαθμό γίνεται κλήρωση από την Επιτροπή πα¬ 
ρουσία των υποψηφίων και συντάσσεται σχετικό πρακτι - 
κόπου υπογράφεται από τα μέλη της Επιτροπής και τους 
ενδιαφερομένους υποψηφίους. 

4.0 Πρόεδρος της Επιτροπής μέσα σε δέκα ημέρες α¬ 
πό το πέρας του διαγωνισμού υποβάλλει στον Υπουργό 
Εθνικής Άμυνας, δια της Διευθύνσεως Στρατιωτικής 
Δικαιοσύνης, όλους τους πίνακες επιτυχόντων και απο 
τυχόντων, μερικούς και τελικούς, τα γραπτά των διαγω- 
νισθέντων και έκθεση επί της εν γένει διαδικασίας του 
διαγωνισμού, προς κύρωση. 

5. Τα γραπτά των υποψηφίων του διαγωνισμού, κατα- 
στρέφονται μετά από δύο έτη. 

ΚΕΦΑΛΑΙΟ Γ 

Διορισμός - Κατάταξη επιτυχόντων 
Άρθρο 14 

1. Ο διορισμός γίνεται με Προεδρικό Διάταγμα που εκ- 
δίδεται με πρόταση του Υπουργού Εθνικής Άμυνας και 
δημοσιεύεται περιληπτικά στην Εφημερίδα της Κύβε 
ρνήσεως. Το διάταγμα κοινοποιείται με εγκύκλιο διαταγή 
του Υπουργού Εθνικής Άμυνας με την οποία ορίζεται 
προθεσμία μέχριτριάντα ημέρες απάτην επίδοσή της για 
την εμφάνιση, ορκομωσία και ανάληψη καθηκόντων από 
τον διοριζόμενο. 

2. Δεν επιτρέπεται ο διορισμός επιτυχόντων πέρα απο 
τον αριθμό που καθορίστηκε με την εγκύκλιο του διαγω- 
νισμού καθώς και η τροποποίηση του αριθμού αυτού με¬ 
τά την έναρξη του διαγωνισμού 

Άρθρο 15 

Αποδοχή - Ανάκληση διορισμού 

1. Η αποδοχή του διορισμού δηλώνεται με την ορκο¬ 
μωσία. 

2. Το Προεδρικό Διάταγμα του διορισμού ανακαλείται 
αν ο διοριζόμενος δεν αποδεχθεί το διορισμό ρητώς ή 
σιωπηρώς. Σιωπηρή μη αποδοχή υπάρχει, αν από υπαι¬ 
τιότητα του διοριζόμενου περάσει η προθεσμία ορκομω 
σίας, χωρίς αυτός να ορκιστεί. Στη θέση αυτών που δεν 
αποδέχτηκαν το διορισμό καλούνται ισάριθμοι επιλαχά- 
ντες, κατά σειρά επιτυχίας, εφ’ όσον υπάρχουν. 

Στον Υφυπουργό Εθνικής Άμυνας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 18 Δεκεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΔΗΜΗΤΡΙΟΣ ΑΠΟΣΤΟΛΑΚΗΣ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 391 
Αναπροσαρμογή των εισοδηματικών κατηγοριών των 
Δικαιούχων επιδομάτων από τον Διανεμητικό 
Λογαριασμό Οικογενειακών Επιδομάτων Μισθω-τών 
(ΔΛΟΕΜ) 


Ο ΠΡΟΕΔΡΟΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 του ν.δ/τος 3868/1958 
(Α. 178) όπως η περ.γ'αυτού αντικαταστάθηκε με την 
παρ. 2του άρθρου 23 του Μ 1483/84 (Α 153). 

2. Τις διατάξεις του άρθρου 29Α του ν. 1558/85 που 
προστέθηκε με το άρθρο 27 του ν.2081 /92 (Α. 154) και α- 
ντικαταστάθηκε με το άρθρο 1 παρ.2α του ν.2469/97 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α.38). 

3. Το γεγονός ότι από την εφαρμογή του παρόντος δια¬ 
τάγματος δεν προκαλείται δαπάνη σε βάρος του Κρατι¬ 
κού Προϋπολογισμού ή του Προϋπολογισμού Ν.Π.Δ.Δ 
(ΟΑΕΔ). 

4. Την με αριθμ.530/1997 γνωμοδότηση του Συμβουλί¬ 
ου της Επικράτειας με πρόταση των Υπουργών Εθνικής 
Οικονομίας και Εργασίας και Κοινωνικών Ασφαλίσεων, α¬ 
ποφασίζουμε: 

Άρθρο μόνο 


1. Η παρ.2 του άρθρου 4 του από 20/23.12.59 β.δ/τος 
(Α'279), όπως τούτο τροποποιήθηκε από το άρθρο μόνο 
του π.δ/τος 123/96 (Α.91), αντικαθίσταται ως ακολού¬ 
θως: 


“Το ποσό του επιδόματος παιδιών ορίζεται μηνιαίως:” 

I. Για τους δικαιούχους για την είσπραξη με ετήσιο κα¬ 
θαρό (πριν από τις οποιεσδήποτε φορολογικές εκπτώ¬ 
σεις, μειώσεις και ελαφρύνσεις) οικογενειακό εισόδημα 
κατά το προηγούμενο της επιδότησης ημερολογιακό έ¬ 
τος μέχρι 2.400.000 δρχ. 

α) Για το ένα (1) παιδί σε 1.620 δρχ. το μήνα, 

β) Γ ια τα δύο (2) παιδιά σε 5.560 δρχ. το μήνα, 

γ) Γ ια τα τρία (3) παιδιά σε 12.060 δρχ. το μήνα, 

δ) Γ ια τα τέσσερα (4) παιδιά σε 14.300 δρχ. το μήνα. 


II. Για τους δικαιούχους με ετήσιο καθαρό οικογενεια¬ 
κό εισόδημα από 2.400.001 εώς 2.700.000 δρχ. 

α) Για το ένα (1) παιδί σε 1.310 δρχ. το μήνα, 

β) Για τα δύο (2) παιδιά σε 4.370 δρχ. το μήνα, 

γ) Γ ια τα τρία (3) παιδιά σε 11.430 δρχ. το μήνα, 

δ) Γ ια τα τέσσερα (4) παιδιά σε 13.450 δρχ. το μήνα. 

III. Για τους δικαιούχους με ετήσιο καθαρό οικογενεια¬ 
κό εισόδημα από 2.700.001 εώς 3.000.000 δρχ. 

α) Γ ια το ένα (1) παιδί σε 1.120 δρχ. το μήνα, 

β) Γ ια τα δύο (2) παιδιά σε 3.620 δρχ. το μήνα, 

γ) Για τα τρία (3) παιδιά σε 10.230 δρχ. το μήνα, 

δ) Γ ια τα τέσσερα (4) παιδιά σε 11.510 δρχ. το μήνα. 

IV. Γιατους δικαιούχους με ετήσιο καθαρό οικογενεια¬ 
κό εισόδημα από 3.000.001 δρχ. και πάνω: 

α) Για το ένα (1) πριδί σε 1.120 δρχ. το μήνα, 

β) Για τα δύο (2) παιδιά σε 3.620 δρχ. το μήνα, 

γ) Γ ια τα τρία (3) παιδιά σε 6.860 δρχ. το μήνα, 

δ) Γ ια τα τέσσερα (4) παιδιά σε 9.580 δρχ. το μήνα. 

Γ ια κάθε παιδί από (4) τέσσερα στο ποσό του επιδόμα¬ 
τος που ορίζεται κατά περίπτωση για το τέταρτο παιδί 
στις παραπάνω (I,II,III,IV) κατηγορίες προστίθενται 2.500 
δρχ. το μήνα χωρίς περιορισμό. 

2. Η αναπροσαρμογή των εισοδηματικών κατηγοριών 
που προβλέπεται κατά περίπτωση στην προηγούμενη 
παράγραφο θα ισχύει για την πληρωμή του επιδόματος 
παιδιών έτους 1997 και εφεξής. 

Στον Υπουργό Εργασίας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 19 Δεκεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΠΑΝ. ΠΑΠΑΝΤΩΝΙΟΥ Μ. ΠΑΠΑΪΩΑΝΝΟΥ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








